Tehnički sekretarijat Privrednog savjeta

Prvi sastanak Privrednog savjeta općine Maglaj

Maglaj

**ZAPISNIK**

Prvi - inicijativni sastanak Privrednog savjeta općine Maglaj održan je dana 16. 01. 2017. godine u Sali Općinskog vijeća - Dom kulture Edhem Mulabdić u Maglaju.

Sastanak je sazvan aktom Općinskog načelnika - pozivom broj 01-49-4/17 od 16. 01. 2017. g.

Sastanku su prisustvovali sljedeči pozvani:

1. Mirsad Mahmutagić
2. Nermin Ćatić
3. Fuad Hajrulahović
4. Nermin Bešlagić
5. Azema Mulasmajić
6. Enver Kotorić
7. Braco Bradarić
8. Nermin Kadrić
9. Jasmin Halilović
10. Saša Stanić
11. Muhamed Hrnjić
12. Emina Hasanić
13. Senaid Husić
14. Ferhat Bradarić
15. Senada Alibajraktarević

Sastanku su takođe prisustvovali:

Mediji: Nejra Bradarić, RTV Maglaj, Arnela Tumbić-Općina Maglaj, Mehmed Kusur, privrednik.

Sastanak je počeo u 13:00 h.

Dnevni red:

1. Uvod – opšte informacije o potrebi formiranja i principima funkcioniranja Privrednog savjeta
2. Formiranje Privrednog savjeta – imenovanje članova Privrednog savjeta
3. Izbor Predsjednika, i zamjenika predsjednika Privrednog savjeta
4. Prijedlog Poslovnika o radu Privrednog savjeta
5. Razno – prijedlozi i sugestije, tekuća problematika
6. Uvod – opšte informacije o potrebi formiranja i principima funkcioniranja Privrednog savjeta

Općinski načelnik, g-din Mirsad Mahmutagić je pozdravio prisutne i izložio potrebu i ciljeve formiranja Privrednog savjeta Općine Maglaj.

Bešlagić Nermin je takođe elaborirao principe funkcionisanja i prakse druguh općina u formiranju i radu privrednih savjeta.

1. Formiranje Privrednog savjeta – imenovanje članova Privrednog savjeta

Bešlagić Nermin je obrazložio prijedlog Općinskog načelnika o imenovanju članova Privrednog savjeta te pozvao prisutne da se izjasne o spremnosti za učešćem u radu Privrednog savjeta.

Azema Mulasmajić je podržala inicijativu osnivanja Privrednog savjeta, s tim da postoje određene situacije u kojima bi predstavnik natron-Hayata mogao odsustvovati sa sjednica te predložila mogućnost uključivanja zamjenskog člana iz Natron-Hayata.

Senaid Husić je takođe podržao ideju Privrednog savjeta, s tim da se može desiti da zbog preuzetih obaveza u inostranstvu bude odsutan u inostranstvu te zamolio za razumjevanje ili uvažavanje istoga..

Jasmin Halilović podržava inicijativu i smatra da je formiranje Privrednog savjeta optimalno i na fonu aktuelnih dešavanja u okruženju.

Enver Kotorić podržava inicijativu osnivanja Privrednog savjeta, te upućuje na rad u pravcu unaprjeđenja rada administracije, ukidanja parafiskalnih nameta, rada javnih ustanova i dr.

Muhamed Hrnjić kao predstavnik Udruženja poslodavaca, u procesu registracije je razgovarao sa osnivačem Udruženja poslodavaca „15 maj“ Maglaj.

Traži i predlaže sastanak dva udruženja u cilju eventualnog ujedinjenja i zajednčkog profilisanja aktivnost, te smatram da postoji potreba organizovanja zajedničkog sastanka.

Općinski načelnik je predložio da Privredni savjet bude inicijator takvog sastanka

Zajednička primjedba je da je potrebno obaviti konsultacije i izjašnjavanje o učešću članova koji nisu prisutni na sjednici.

Nakon iscrpljenih diskusija, konstatovano je da su svi predloženi članovi saglasni da učestvuju u radu Privrednog savjeta Općine Maglaj te se imenuje Privredni savjet općine Maglaj u slijedećem sastavu:

1. Mirsad Mahmutagić, predsjednik
2. Kadrić Nermin, zamjenik predsjednika
3. Hrnjić Muhamed,
4. Bradarić Kadrija
5. Amir Alibajraktarević
6. Halilović Jasmin
7. Kotorić Enver
8. Stanić Saša
9. Ćatić Nermin
10. Husić Senaid
11. Bradarić Braco
12. Hasanić Emina
13. Natron Hayat – predstavnik
14. Mehić Saša
15. Zamboni Sebastijan
16. Alibajraktarević Senada
17. Hajrulahović Fuad
18. Bradarić Ferhat
19. Bešlagić Nermin
20. Izbor Predsjednika, i zamjenika predsjednika Privrednog savjeta

Nermin Kadrić smatram da na čelu Privrednog savjeta treba biti neko iz Općine, ili općinske administracije, zbog boljeg poznavanje problematike i procedura i uslova za razvoj.

Jasmin Halilović podržava prijedlog Kadrić N. i smatra da predsjednik Savjeta treba da bude Načelnik Općine.

Senaid Husić predlaže za predsjednika Jasmina Halilovića.

Nakon stavljanja prijedloga na glasanje podržan je prijedlog prisutnih i za Predsjednika Privrednog savjeta, se imenuje Općinski načelnik Mirsad Mahmutagić.

Na prijedlog Hrnjić Muhameda, za zamjenika se predlaže Kadrić Nermin.

Nakon stavljanja prijedloga na glasanje za zamjenika predsjednika Privrednog savjeta je jednoglasno izabran Nermin Kadrić.

1. Prijedlog Poslovnika o radu Privrednog savjeta

Bešlagić Nermin je u kratkim crtama predstavio koncept poslovnika o radu Privrednog savjeta.

Jednoglasno je usvojen Poslovnik o radu Privrednog savjeta općine Maglaj.

1. Razno – prijedlozi i sugestije, tekuća problematika

U okviru ove tačke svoje stavove su iznijeli

Senaid Husić, intenzivirati rad u pravcu korištenja evidentnih resursa i potencijala općine Maglaj. Raditi na poboljšanju i izgradnji međusobnih odnosa i saradnje kao posebnog obilježja koje opterećuje lokalni ambijent.

Azema Mulasmajić u opsežnoj diskusiji je elaborirala potrebu pronalaženja modela efikasnog rada a kao preduslov predlaže donošenje Program rada Privrednog savjeta.

Sve mjere grupisati u tri pravca:

1. Izmjena regulative kantona i FBIH,
2. Izmjena regulative na nivou JLS, unapređenja rada, (brzina, otvorenosti?)
3. Umreživanje i poslovno uvezivanje na nivou privrednika.

G-đa Mulasmajić je takođe navela pitanje otvaranja rudnika uglja Brezove Dane kao jednog od prioriteta i najaktuelnijih pitanja.

Nermin Kadrić smatra:

- da treba početi od općinske administracije, ubrzati procedure i pojeftiniti usluge.

- organizovati tematske seminare u Maglaju, po aktuelnim pitanjima

- organizovati preuzimanje dokumentacije u Odjeljenje suda u Maglaju umjesto u Zavidovićima. i dr.

Prve prioritete rješavati odmah na nivou općine, a sistemske promjene vršiti putem viših nivoa.

Saša Stanić – podržava aktivnosti Privrednog savjeta i podržava aktivnosti „Natrona Hayat-a“ koji daje značajnu podršku lokalnim firmama, što smatram pozitivnom praksom.takođe predlaže i tješnje međusobnu saradnju.

Potrebno je takođe raditi na boljem informisanje privrednika o svim dešavanjima, trenutnim i aktuelnim.

Muhamed Hrnjić smatra da treba osigurati dobre uslove za poduzetnike po uzoru na druge poslovnie zone.

Takođe navodi potrebu uvođenja novih programa i zanimanja u školstvu u MSŠ.

Na kraju rada Općinski načelnik/Predsjednik privrednog savjeta se zahvalio prisutnim na učešću, ukazanom povjerenju, prijedlozima i sugestijama i podržao inicijativu Azeme Mulasmajić, te nagovjestio intenziviranje aktivnosti po otvaranje rudnika Brezove Dane.

Takođe je pozvao prisutne da dostave svoje prijedloge u cilju kreiraju tema za naredni sastanak.

Prisutni su takođe pozvani da dostave svoje prijedloge za izradu programa Ze-Do kantona, razvoja male privrede, shodno dostavljenom dopisu.

Posebno je istaknut značaj zajedničkog rada na stvaranju pozitvnog ambijenta za privredni i svaki drugi razvoj.

Sastanak je završen u 14:45 h.